11. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ. 32161 της 22 Μαΐου/2 Ιουν. 1953 Περί εγκρίσεως προσωπικού κανονισμού «περί συστάσεως και λειτουργίας των Γραφείων ευρέσεως εργασίας του Ι.Κ.Α.». Έχοντες υπ’ όψιν: 1)τας διατάξεις των άρθρ. 16 και 60 του Νόμ. 1846, 2)την υπ’ αριθ. 66128/13488 /31.12.52 αναφοράν του Ιδρύματος Κοινωνικών Ασφαλίσεων, αποφασίζομεν: Εγκρίνομεν τον προσωρινόν Κανονισμόν «περί συστάσεως και λειτουργίας των Γραφείων Ευρέσεως Εργασίας του Ιδρύματος Κοινωνικών Ασφαλίσεων» έχοντα ως έπεται: Άρθρ.1.-1.Παρά τοις Υποκαταστήμασι του Ιδρύματος συνιστώνται Γραφεία Ευρέσεως Εργασίας τα οποία έχουσιν ως σκοπόν την εξεύρεσιν εις τους ανέργους εργασίας ανταποκρινομένης εις τας φυσικάς ικανότητας και επαγγελματικάς των ιδιότητας. (Αντί της σελ. 81(α) Σελ. 81(β) 213-029 Γραφεία Εύρεσης Εργασίας Σύμβουλοι Εργασίας 15.Γ .α.9-11 2.Τα Γραφεία ταύτα συνιστώναι δι’ αποφάσεως του Δ.Σ. του Ιδρύματος εγκρινομένης υπό του Υπουργού Εργασίας και δημοσιευομένης εις την Εφημερίδα της Κυβερνήσεως, εις τα μεγάλα σχετικώς αστικά κέντρα, εις τα οποία επεξετάθη ή επεκτείνεται η ασφάλισις ανεργίας και κρίνεται αναγκαία η σύστασις αυτών, ως εκ του αριθμού των εν αυτοίς υπαγομένων εις την ασφάλισιν ανεργίας προσώπων και των περιπτώσεων ανεργίας. Δια της αυτής ως άνω αποφάσεως ορίζεται ο χρόνος ενάρξεως της λειτουργίας αυτών, της ενάρξεως ταύτης μη ούσης πάντως δυνατής προ της παρελεύσεως διμήνου από της δημοσιεύσεως της περί συστάσεως αποφάσεως. 3.Κατά την αυτήν ως ανωτέρω διαδικασίαν δύναται να καταργώνται Γ.Ε.Ε. των οποίων δεν κρίνεται αναγκαία η περαιτέρω λειτουργία. 4.Εις ας περιπτώσεις εν τη περιοχή του αυτού Υποκαταστήματος συνιστώνται πλείονα Γ.Ε.Ε. η αρμοδιότης εκάστου καθορίζεται δια της συνιστώσης αποφάσεως. Άρθρ.2.-1.Τα Γραφεία Ευρέσεως Εργασίας οφείλουσι να καταγράφωσι τους ανέργους κατά επαγγελματικάς κατηγορίας, λαμβάνοντα υπ’ όψιν τας επαγγελματικάς των ιδιότητας, την πείραν των και την ιδιαιτέραν αυτών επιθυμίαν εν σχέσει με τον σκοπόν της απασχολήσεώς των. Επίσης οφείλουσι κατ’ αίτησιν των εργοδοτών να λαμβάνωσι παρά τούτων ακριβείς πληροφορίας επί των προς πλήρωσιν αναγκών αυτών εις προσωπικόν ως και περί των προσόντων, άτινα δέον να διαθέτωσι τα προσληφθησομένα πρόσωπα. Επίσης δια την ικανοποίησιν των αιτήσεων των εργοδοτών, οφείλουσι να υποδεικνύωσι εκ των ανέργων τους κεκτημένους τα αιτούμενα προσόντα και τας επαγγελματικάς ιδιότητας βάσει των παρ’ αυτοίς στοιχείων ή να εγκρίνωσι την τοποθέτησιν των υπό των εργοδοτών ζητουμένων ανέργων εκ των εις τα Γραφεία Ευρέσεως Εργασίας αναγεγραμμένων. Η εν γένει όμως σειρά προτεραιότητος εις τας τοποθετήσεις των ζητούντων εργασίαν καθορίζεται εκάστοτε δι’ αποφάσεως του Υπουργού Εργασίας αναλόγως προς τας συνθήκας της αγοράς εργασίας και τας γενικωτέρας κρατικάς και κοινωνικάς απόψεις. 2.Τα Υποκαταστήματα και η Γενική Διεύθυνσις του Ι.Κ.Α. οφείλουσι να συλλέγωσι και επεξεργάζωνται όλα τα συγκεντρούμενα στοιχεία εν σχέσει με την κατάστασιν της αγοράς εργασίας και να υποβάλλωσι ταύτα συστηματικώς το βραδύτερον κατά το τέλος εκάστου μηνός εις το Υπουργείον Εργασίας. Σελ. 82(β) 213-030 3.Τα Υποκαταστήματα και η Γενική Διεύθυνσις του Ι.Κ.Α. μελετώσι και εισηγούνται αρμοδίως μέτρα διευκολύνοντα την από επαγγέλματος εις επαγγέλματα μετακίνησιν, ως και την εντός των γεωγραφικών ορίων της Χώρας τοιαύτην, προς τον σκοπόν της αποκαταστάσεως ως τοπικού ή εποχικού εναρμονισμού μεταξύ προσφοράς και ζητήσεως εργασίας. Επίσης οφείλουσι να ειδοποιώσιν αμελλητί τας υπηρεσίας παροχών ανεργίας περί της γενωμένης τοποθετήσεως ανέργων, προς τον σκοπόν της αμέσου διακοπής των επιδομάτων ανεργίας τούτων. 4.Τα Γ .Ε.Ε. οφείλουσι να συνεργάζωνται μετά των Υπηρεσιών Μεταναστεύσεως, των Επιθεωρήσεων Εργασίας, ως και των Υπηρεσιών των ασχολουμένων με την μαθητείαν, την επαγγελματικήν μετεκπαίδευσιν, τον προσανατολισμόν κλπ. Άρθρ.3.-1.Αρμόδιον δια την εγγραφήν του ανέργου είναι το Γ.Ε.Ε. της περιφερείας της κατοικίας τούτου. 2.Ως οικείον Γ.Ε.Ε. δια την αποδοχήν της αναγγελίας της καταγγελίας της συμβάσεως εργασίας, νοείται το της έδρας της ενεργούσης απόλυσιν επιχειρήσεως. Εάν η επιχείρησις κέκτηται υποκαταστήματα εις πόλεις διαφόρους της έδρας αυτής, αρμόδιον ως άνω είναι το Γ.Ε.Ε. εκάστης πόλεως. 15.Γ .α.11 Γραφεία Εύρεσης Εργασίας Σύμβουλοι Εργασίας Άρθρ.4.-1.Πας εργαζόμενος υποχρεούται όπως, ευθύς ως ήθελε περιέλθει εις ανεργίαν, εμφανισθή εις το οικείον Γ .Ε.Ε. και ζητήση την εις αυτό εγγραφήν του ως ανέργου, παρέχων ακριβή στοιχεία επί του τιθεμένου υπό της υπηρεσίας ερωτηματολογίου εν σχέσει με τας επαγγελματικάς του ιδιότητας και την πείραν του. 2.Πας επιδοτούμενος άνεργος υποχρεούται να παρουσιάζηται εις τας υπηρεσίας ελέγχου ανεργίας ανελλιπώς κατά τας υπό των οικείων Υποκαταστημάτων του Ι.Κ.Α. καθοριζομένας ημέρας και ώρας, του αριθμού των παρουσιών οριζομένου δι’ αποφάσεως του Δ.Σ. του Ιδρύματος, αναλόγως των τοπικών και επαγγελματικών συνθηκών. Ο ελάχιστος αριθμός των παρουσιών ορίζεται δις τουλάχιστον της εβδομάδος. Η υποχρέωσις παρουσιάσεως του ανέργου άρχεται μετά δεκαπενθήμερον από της υποβολής της δηλώσεως δια την επιδότησιν ανεργίας. Αι παρουσίαι του ανέργου αποδεικνύονται καθ’ ον τρόπον ορίζει το Δ.Σ. 3.Δύναται να αποφασίζηται η απαλλαγή από της υποχρεώσεως προς παρουσίασιν των ανέργων κατά τον χρόνον της επαγγελματικής μετεκπαιδεύσεως αυτών. Άρθρ.5.-1.Άνεργοι επιδοτούμενοι και μη παρουσιαζόμενοι αδικαιολογήτως έστω και δις της εβδομάδος κατά τας καθωρισμένας ημέρας και ώρας, δεν δικαιούνται επιδόματος δια την εβδομάδα εντός της οποίας εσημειώθη η σχετική απουσία. Εν περιπτώσει συχνών απουσιών το αρμόδιον ασφαλιστικόν όργανον υποχρεούται να αποφασίζη περί διακοπής του επιδόματος επί μικρότερον της εβδομάδος διάστημα, μη υπερβαίνον όμως τας δύο εβδομάδας τας επομένας ταύτης. 2.Εξαιρετικώς αι συνέπειαι εκ των μη προσελεύσεων δεν επέρχονται όταν συντρέχη περίπτωσις ανωτέρας βίας οίον, ασθένεια, έκτακτα οικογενειακά γεγονότα, κώλυμα εξ απασχολήσεως δημοσίου χαρακτήρος. Η αρμοδία υπηρεσία του Ιδρύματος, οφείλει να εφοδιάζη τους αιτούντας εργοδότας με έντυπα αναγγελίας καταγγελίας συμβάσεως εργασίας. 